Πρωτάθλημα πετοσφαίρισης Α1 εθνικής κατηγορίας γυναικών 1992-1993

Το πρωτάθλημα Ελλάδας πετοσφαίρισης γυναικών της περιόδου 1992–93, ήταν το 23ο Πρωτάθλημα Ελλάδος στην ιστορία του θεσμού και είχε την ονομασία "Πρωτάθλημα Α1 εθνικής κατηγορίας". Η Κανονική Περίοδος ξεκίνησε στις 25 Οκτωβρίου 1992 και τελείωσε στις 7 Μαρτίου 1993. Τα πλέι-οφ ξεκίνησαν στις 14 Φεβρουαρίου 1993 και τελείωσαν στις 30 Μαΐου 1993. Στην κανονική περίοδο του πρωταθλήματος συμμετείχαν 10 ομάδες, που αγωνίστηκαν σε σύστημα δύο γύρων. Οι ομάδες που κατέλαβαν τις θέσεις 1 έως 8 προκρίθηκαν στα πλέι-οφ μαζι με τις δύο ομάδες που προβιβάστηκαν από την A2 Κατηγορία, τον Φ.Ο. Βριλησσίων και τον Α.Γ.Σ. Βύρωνα. Οι δύο τελευταίες ομάδες της Α1 έδωσαν αγώνες παραμονής-ανόδου με τους Άρη Θεσσαλονίκης και Σίρι Σερρών (3η και 4η θέση στην Α2) για δύο επιπλέον θέσεις στην Α1 της επόμενης περιόδου, λόγω της αύξησης του αριθμού των ομάδων από 10 σε 12. Την ευχάριστη έκπληξη του πρωταθλήματος αποτέλεσε ο Α.Γ.Σ. Βύρωνα, ο οποίος προερχόμενος από τη δεύτερη θέση της Α2 κατάφερε να κατακτήσει στα πλέι-οφ την 3η θέση του Πρωταθλήματος Ελλάδας. Πρωταθλητής αναδείχθηκε ο Παναθηναϊκός Α.Ο. και μάλιστα αήττητος, χάνοντας μόλις 1 σετ. Το πρωτάθλημα αυτό ήταν το 14ο στην ιστορία του (ρεκόρ) και το 4ο συνεχόμενο, που αποτέλεσε ρεκόρ συνεχόμενων κατακτήσεων.

 Βαθμολογικό σύστημα: Νίκη: 2 βαθμοί, Ήττα: 1 βαθμός. Στις ισοβαθμίες η κατάταξη έγινε με βάση την διαφορά στα σετ. Ο ΖΑΟΝ έχει ένα μηδενισμό. Οι αγώνες διαβάθμισης έγιναν στη Δράμα από 19 έως 21 Μαρτίου του 1993, σε μορφή ομίλου με μονούς αγώνες. Μετείχαν οι ομάδες που κατέλαβαν τις θέσεις 9 και 10 στο πρωτάθλημα της Α1 (Νίκη Αλεξανδρούπολης και Ε.Ο. Σταυρούπολης) και τις θέσεις 3 και 4 στην Α2 (Άρης Θεσσαλονίκης και Σίρις Σερρών). Ο Άρης και η Σίρις κέρδισαν τη συμμετοχή τους στην Α1 της επόμενης περιόδου. Στα πλέι-οφ μεταφέρθηκαν οι νίκες μεταξύ των ομάδων από την κανονική περίοδο. Όλες οι σειρές κρίθηκαν στις 3 νίκες, εκτός από τον τελικό που κρίθηκε στις 4 και τις σειρές μεταξύ ομάδων Α1 και Α2 που κρίθηκαν στις 2 νίκες. Στην Α' και Β' φάση μετείχαν οι ομάδες που κατέλαβαν τις θέσεις 3 έως 8 στην κανονική περίοδο της Α1 καθώς και οι δύο ομάδες που προβιβάστηκαν από την Α2 (για τελευταία φορά στην ιστορία του πρωταθλήματος). Οι δύο πρώτες της κανονικής περιόδου προκρίθηκαν απευθείας στα ημιτελικά. Ο Παναθηναϊκός και ο Ιωνικός Ν.Φ. επικράτησαν του Α.Γ.Σ. Βύρωνα και του Γ.Σ. Κοζάνης αντίστοιχα και προκρίθηκαν στον τελικό. (1) Παναθηναϊκός Α.Ο. − (2/Α2) Α.Γ.Σ. Βύρωνα (2−0) (2) Ιωνικός Ν.Φ. − (5) Γ.Σ. Κοζάνης (3−0) 2-0 από την κανονική περίοδο Ο Α.Γ.Σ. Βύρωνα επεκράτησε με 2−1 νίκες του Γ.Σ. Κοζάνης και κατέλαβε την 3η θέση του Πρωταθλήματος Ελλάδας, προερχόμενος από την Α2. (5) Γ.Σ. Κοζάνης − (2/Α2) Α.Γ.Σ. Βύρωνα (1−2) 3ος αγώνας - Βόλος Ο Παναθηναϊκός επεκράτησε με 4−0 νίκες του Ιωνικού Ν.Φ. και κατέκτησε το 14ο Πρωτάθλημα στην ιστορία του. (1) Παναθηναϊκός Α.Ο. − (2) Ιωνικός Ν.Φ. (4−0) 2-0 από την κανονική περίοδο Τα πρώτα τρία χρόνια της Α1 Εθνικής δεν υπήρχε τελική κατάταξη για τις ομάδες εκτός της πρώτης τετράδας. Οι ομάδες που αποκλείστηκαν στην ίδια φάση των πλέι οφ, κατατάχθηκαν στην ίδια θεση. εφ. ΘΕΣΣΑΛΟΝΙΚΗ, Δευτέρα 08.03.93, ένθετο ΣΠΟΡ σελ. 18 (30) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (03) ΜΑΡΤΙΟΣ, αρχείο 0147 εφ. ΘΕΣΣΑΛΟΝΙΚΗ, Δευτέρα 29.03.93, ένθετο ΣΠΟΡ σελ. 13 (27) - Ηλ. Βιβλιοθήκη Βουλής των Ελλήνων / Στοιχεία: Α.Α. 03865, 1993 (03) ΜΑΡΤΙΟΣ, αρχείο 0579 εφ. ΘΕΣΣΑΛΟΝΙΚΗ, Δευτέρα 05.04.93, ένθετο ΣΠΟΡ σελ. 21 (33) - Ηλ. Βιβλιοθήκη Βουλής των Ελλήνων / Στοιχεία: Α.Α. 03866, 1993 (04) ΑΠΡΙΛΙΟΣ, αρχείο 0098 εφ. ΘΕΣΣΑΛΟΝΙΚΗ, Πέμπτη 13.05.93, ένθετο ΣΠΟΡ σελ. 11 (31) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0257 εφ. ΘΕΣΣΑΛΟΝΙΚΗ, Τρίτη 18.05.93, ένθετο ΣΠΟΡ σελ. 16 (40) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0375 εφ. ΘΕΣΣΑΛΟΝΙΚΗ, Πέμπτη 27.05.93, ένθετο ΣΠΟΡ σελ. 16 (36) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0616 εφ. ΘΕΣΣΑΛΟΝΙΚΗ, Δευτέρα 31.05.93, ένθετο ΣΠΟΡ σελ. 19 (37) - Ηλ. Βιβλιοθήκη Βουλής των Ελλήνων / Στοιχεία: Α.Α. 03867, 1993 (05) ΜΑΪΟΣ, αρχείο 0714 εφ. ΘΕΣΣΑΛΟΝΙΚΗ, Δευτέρα 07.06.93, ένθετο ΣΠΟΡ σελ. 19 (41) - Ηλ. Βιβλιοθήκη Βουλής των Ελλήνων / Στοιχεία: Α.Α. 03868, 1993 (06) ΙΟΥΝΙΟΣ, αρχείο 0199